**ИДЕЕН ПРОЕКТ НА ДИСЕРТАЦИЯ**

Програма: **Организация и управление на производството**

Работно заглавие: **Изследване и подобряване на качеството на високотехнологични продукти**

**Обосновка на проблема**:

Традиционно е схващането, че нематериалното производство (услугите) е дейност, наситена с труд, която притежава множество специфични характеристики. Тази парадигма все повече се оспорва от гледна точка на навлизането на нови, съвременни технологии в производството на услуги, които дават нов аспект на управлението на операциите. Телекомуникационни, информационни, платежни и други подобни услуги, в които технологиите играят решаваща роля се дефинират като технологично базирани или високотехнологични продукти, а ниската степен на контакт с клиента при тях прави много трудна оценката на възприятията и очакванията на потребителите, което в традиционния смисъл определя качеството на услугата.

Обект на дисертационното изследване е качеството на високотехнологични продукти.

Предмет на изследването са теоретико-методологически аспекти на приложението концепции за подобряване на качеството в предприятия за високотехнологични продукти.

Научен ръководител: **доц. д-р Антон Недялков**

Форма на обучение: **редовна**